rlitschk/wikidir huggingface dataset:
Disse Artikel is man blots en Stubben. Du kannst Wikipedia helpen un em verbetern. Damaskus (Uutsprake: [daˈmaskʊs], (araabsch: دمشق Dimaschq, DMG Dimašq), törksch Şam oder Dimaşk, kurdsch Şam, franzöösch Damas) es die Höövdstad van Syrien und den Gouvernement Rif Dimaschq In Syrien sülvst nöömt een Damaskus faken araabsch: الشام, DMG aš-Šām; anderwègens binnen de araabsche Welt es dat faken de Name för dat Land Syrien un historisch för heel de Levante. Binnen de Stad lèvet offitschel 1.834.741 Minschen, in’r Metropoolregioon offitschel 2.831.738 Lüde (Stand je 1. Januar 2010). Inoffitschelle Borns settet de Inwònertalen düchtig höger an. De Höövdstad es een sülvständig Gouvernement binnen Syrien. Een Gouverneur, de de Binnenminister bestimmt, regeert dat Gebeed. Damaskus es ene van den öldsten Städen weltwied, in de unuphöörlik Minschen lèved hebbet. . De Stad es een kulturelll un religöös Zentrum för den Orient. Van 2011 an het de Börgerkrieg in Syrie ook Damaskus düchtig dròpen. De Umajaden-Moschee in Damaskus Satellitenbild van Damaskus Histoorsche Strate in Damaskus Anonym bleibender Autor: Damaskus – Fragmente einer Stad. In: Le Monde diplomatique. Nr. 05/26, 2020, ISSN 1434-2561, S. 12 f. (monde-diplomatique.de – übersetzt van Niels Kadritzke; Ersterscheinung bei der Informationsagentur Synaps in Beirut). Damaskus. Mehr Biller, Videos oder
1077: Den düütschen Kaiser Hinrich IV. sien beröhmten Gang na Canossa. He geiht to Foot na de italieensche Borg un will dor den Paapst Gregor VII. bidden, he müch doch den Karkenbann vun em afnehmen. 1759: Robert Burns, schottsche Dichter († 1796) 1876: Waldemar Uhde, plattdüütsch Schriever († 1931) 1891: Wellman Braud, US-amerikaansch Jazzmusiker († 1966) 1904: Ernst Blum, düütsch Footballnatschonalspeler († 1980) 1923: Arvid Carlsson, sweedsch Pharmakoloog un Nobelpriesdräger († 2018) 1923: Ursula Kurz, plattdüütsch Lyrikerin († 2018) 1929: Benny Golson, US-amerikaansch Jazzmusiker 1933: Corazon Aquino, philippiensche Politkersche un Präsidentin († 2009) 1937: Christa Heise-Batt, plattdüütsche Schrieversche 1938: Hein Thies, plattdüütsch Schriever un Spraakaktivist 1940: Jürgen Sundermann, düütsch Footballnatschonalspeler un -trainer († 2022) 1949: Paul Maxime Nurse, britisch Biochemiker un Nobelpriesdräger 1951: Hans-Jürgen Dörner, düütsch Footballnatschonalspeler för de DDR un Footballtrainer († 2022) 1962: Birgit Meyn-Horeis, düütsch Politikerin un Landdagsafordnete vun Neddersassen 1967: Wawau Adler, düütschen Tater un Jazz-Gitarrenspeler 1968: Matthias Wahls, düütsch Schachspeler 1982: Noemi, italieensche Singersche 1984: Stefan Kießling, düütsch Footballnatschonalspeler 1985: Marco Parolo, italieensch Footballnatschonalspeler 2000: Remco Evenepoel, belgisch Radrennfohrer 1854: Charles-Louis Jules David, franzöösch Diplomat un Gräzist (* 1783) 1908: Michail Tschigorin, russisch Schachmeester (+ 1850) 1960: Beno Gutenberg, düütsch-amerikaansch Seismoloog (* 1889) 1965: Staf
Disse Artikel is man blots en Stubben. Du kannst Wikipedia helpen un em verbetern. Teheran (Uutsprake: [ˈteː.hə.raːn], persisch: تهران, DMG Tehrān, traditschonell ook طهران‎, DMG Ṭehrān [ teɦˈrɔːn]) es de Höövdstad un gröttste Stad van den Iran und ook van’r Provinz med den glieken Namen. Binnen den Stadgebeed lèvet knapp 8,7 Millionen Minschen (Stand 2016). In’r Metropoolregioon, wat na Kairo de tweedgröötste in’n Negen Oosten es, lèvet œverslaan wat bi 20 Millionen Lüde. As Industrie- un Handelsstad med Universitäten, Hoogscholen, Bibliotheken un Museums es Teheran een wichtig Zentrum för de Weerdschop, de Wètenschop un de Kultuur as ook een belangrieken Verkeersknütten för den Iran. Tiedens de Antike, lee up den Gebeed de Stad Rhages (vandage Ray), ene wichtige meedsche Stad. De Araber, Oghuzen un Mongolen maken de Rhages dreemaal tonichte, as se Persien verœvern. Rhages, vandage Ray, es nu een Deel van’r Metropoolregioon Teheran. Blick up Teheran, daar achter de Elbrus-Bärge Azadi-Toorn Golestan-Palast in Teheran Blick up den Noorden van Tehran Offizielle demografische Statistik 2011. George Erdösy: The Indo-Aryans of ancient South Asia: Language, material culture and ethnicity. Walter de Gruyter, 1995, S. 165. Teheran. Mehr Biller, Videos oder Audiodateien to’t Thema gifft dat bi Wikimedia Commons. Teheran (persisch) Geograafsch
Kerstin Stegemann (* 29. September 1977 in Rene-Mesem) is en ehmalge düütsch Footballspelerin. De Verteedigerin (Natschonalmannschap) un Middelfeldspelerin (Vereen) speel för de Bundsligamannschaft vun de Fruen SG Wattenscheid 09 (in Wattsche) un för de düütsche Natschonalmannschap. Anfungen mit Footballspelen is se bi Germania Hauenhorst. 1993 is se bi VfB Rheine anfungen, wo se en Johr speelt hett. De nächst Vereen weer denn FC Eintracht Rheine. 1998 is se för twee Johr nah FCR Duisburg gahn. Mit disse Vereen is se 200 ok düütsch Meester wurrn. In de Saison 200/2001 hett se för FFC Flaesheim-Hillen speelt. De Vereen is aber pleite gahn un se is to FC Heike Rheine wesselt, wo se bit 2007 speelt hett. Denn is Heike Rheine afsteegen. Se harr denn bi mehrere Spitzenclubs anfangen kunnt, het sück denn aber för Wattenscheid 09 entscheeden. To de Saison 2008/2009 hett se bi HSV Borussia Friedenstal anhüert. En Johr later is se to FSV Gütersloh 2009 wesselt. Se is kien Filigrantechniker, sondern eher en robust Spelerin, aber dorför grundsolide. Tüschen 1995 un 2009 hett se 191 Mal för de düütsch Natschonalmannschap speelt. 2010 hett se hör aktiv Loopbahn afslooten. Van Berop ut is se technisch Teknerin, is aber siet 1998
Disse Artikel is man blots en Stubben. Du kannst Wikipedia helpen un em verbetern. Karatschi (Urdu كراچى Karācī, Sindhi ڪراچي, engelsch Karachi) es de gröttste Stad van Pakistans un de Höövdstad van’r Provinz Sindh. De Stad was bet 1959 ook pakistaansche Höövdstad. In Karatschi lèvet œverslaan14,9 Millionen Minschen (2017) , wat de Stad ene mang den gröttsten Städen weltwied maket. In’r Metropoolregion lèvet grov rekend19,1 Millionen Minschen (2023). De Stad es een Zentrum för de Weerdschop, den Handel un de Produktschoon as ook de Kultuur un för Universitäten un Hoogscholen. De Seehaven van Karatschi es de gröttste in Pakistan. En wichtige Attraktschoon es dat Mazar-e-Quaid, dat Mausoleum för Gründer van Pakistan, Muhammad Ali Jinnah (1876–1948), de in’r Stad up de Welt kam un daar ook begraven liggt. Mazar-e-Quaid Port Trust Building Mohatta-Palast Karatschi. Mehr Biller, Videos oder Audiodateien to’t Thema gifft dat bi Wikimedia Commons. Karatschi (offitschele Webstède) (engelsch) Düütscg Generaalkonsulaat Karatschi Goethe-Institut Pakistan: Provinces and Major Cities - Population Statistics, Maps, Charts, Weather and Web Information. Afropen an’n 24. November 2017 (engelsch). UN – World Urbanization Prospects: The 2007 Revision Population Database (Memento von’n 23. Dezember 2009 in dat Internet Archive), upropen den 19. Juli 2011 Die größten Agglomerationen
Chrom (vun’t gr.: chroma „Klöör“) is en cheemsch Element ut dat Periodensystem mit dat Atomteken Cr un de Atomtall 24. Chrom is en Metall, dat to de Övergangselementen tellt. Verbinnen vun Chrom hebbt veele verscheeden Klören un warrt dorüm faken as Pigmenten in Farven un Lacken bruukt. Johann Gottlob Lehmann hett 1761 in’n Ural en orange-root Bliechromat-Mineral (PbCrO4) funnen, dat he Rootblieierz nöömt hett. Dat Chrom hett he dorbi aver toeerst nich opdeckt, wiel he dat Mineral vör en Blie-Iesen-Selen-Verbinnen hollen hett. 1770 hett Peter Simon Pallas an de lieken Steed en root Blie-Mineral funnen, dat he vun wegen sien Klöör Krokoit nöömt hett (vun’t gr.: krokos „safranklöört“). De Verwennen vun Rootblieierz as Pigment hett gau tonahmen. En ut Krokoit wunnen strahlendet Geel, dat Chromgeel, is dorna in Mood kamen, dat veele Lüüd as „Postgeel“ kennen doot. Louis-Nicolas Vauquelin hett 1797 Chrom(III)oxid (Cr2O3) ut Krokoit un Soltsüür herstellt. Een Johr later hett he verunreinigt elementaret Chrom wunnen dör de Redukschoon vun Chrom(III)oxid mit Holtköhlen. Dit nee isoleerte Element hett denn vun wegen de velen Klören vun de Verbinnen den Naam Chrom kregen. Sporen vun dat Element kunn Vauquelin ok in Eddelstenen as Rubin un Smaragd nawiesen. In’t 19. Johrhunnert sünd
Disse Artikel is man blots en Stubben. Du kannst Wikipedia helpen un em verbetern. Seoul es de Höövdstad van Süüdkorea. Amtlik heet de Stad „Besundere Stad Seoul“ (서울특별시 Seoul Teukbyeolsi), wat bedüd dat Stad den glieken Status het as de süüdkroeaanschen Provinzen. In Seoul lèvet wat bi 9,8 Millionen (2019). De Stad es dat Zentrum van’r Metropoolregioon Sudogwon (수도권, 首都圈), in de 25,4 Millionen Minschen (2015) lèvet, wat een Drüddel van allen Minschen up den koreaanschen Halveiland es. Sudogwon geld för enen van den gröttsten Metropoolregionen weltwied. Seoul es nich olleen Höövdstad man ook dat Zentrum för Finansen, Kultuur, Universitäten un Hoogscholen in Süüdkorea. Vèle grote Firmen as Samsung, LG un Hyundai hebbet œren Sitt in Seoul. De Stad richte 1988 den olmypschen Summerspèle un 2002 de Football-Weltmeesterschop. Seoul es ook de Middelpunkt för den K-Pop, vundeswègen 2018 œver 9,5 Millionen Touristen Seoul besöchten, wat de Stad ene mang den meest besochten Städen weltwied maket. Ol 18 v. Chr. bis 475 was Seoul Höövdstad van Köningriek Baekje un in’r Tied van 1394 bet 1910 ook Höövdstad van den Joseon-Riek un den Koreaanschen Keiseriek. 1945 worde Seoul offitschell Höövdstad van’r Republik Korea un was na dat Grundgesett van Noordkorea bet 1972
Lethal Company (engelsch för: Doodliches Ünnernehmen) is een Early-Access-Koop-Överleven-Horrorspeel, dat vun Zeekers entwickelde wurr. Dat Speel speelt in en retrofrouturistisch, postapokalyptisch Universum, in dat de Speler in de Rull vun Verdragsarbeiter loopt, de för en Ünnernehmen mit den Naam "The Company" arbeiden un Schrott vun verlaaten, industrialiseerten Maanden sammelt, wiels de Fallen, Umweltfohren un Monster utwieken mööt. Dat wurr op den 23 Oktober 2023 in' Early-Access. verapenlicht. De offiziell Verapenlichung vun dat Speel steiht noch ut. Lethal Company wurrd bloot ut de Ego-Perspektive speelt. De Speler hebbt de Opgaav, Schroot vun verlaten, industrialiseert Maanden to sammel, üm de Gewinnquote vun The Company binnen dree Daag to erfüllen. Wenn de Speler an’t Enn vun jeder Tied de erforderliche Maas reckt hett, geiht he to en anner Mission mit en högeren nödigen Gewinnquote över. Wenn de Speler nich an de Quote kummt, warrt he vun sien Schipp in’n Weltruum freelaten, woneem he doot warrt. De Swoorpunkt vun dat Speel liggt op Utforschen, Överleven un Strategie. Dat bedüüd dör en realistisch un brutal Atmosphäre, in de de Spelers mit intensiv Situatschonen konfronteert wurrn, to'n Bispeel, wenn se vun Monster jaagt wurrn. De Spelers mööt ok rechttiedig na jemehr Schipp trüggkehren, bevör de Autopilot
1908: In Sibirien passeert dat Tunguska-Begeevnis. Dat weer en Exploschoon, de ehrn Grund man jümmers noch nich nau kennt. De harr mehr Stärk as dat 1000fache vun de Hiroshima-Bomb. Man nimmt an, dat dat en Meteoriteninslag weer. 2009: Yemenia-Floog 626 ennt bi de Anfloog up de Komoren mit den Afstört över den Indischen Ozean, wobi 152 vun 153 Passagieren un Besatzunglidmaten to Dood kaamt. En lütt Deern överleevt dat Unglück. 2010: Krischan Wulff vun de CDU warrt in'n drüdden Wahlgang to'n Präsidenten vun de Bundsrepubliek Düütschland wählt. 1470: Karl VIII., König vun Frankriek († 1498) 1748: Jean Dominique Comte de Cassini, franzöösch Astronom un Kartograaf († 1845) 1861: Johann Hermann Bauer, öösterrieksch Schachmeester († 1891) 1884: Franz Halder, düütsch General in' Tweeten Weltkrieg († 1972) 1905: John Van Ryn, US-amerikaansch Tennisspeler († 1999) 1917: Lena Horne, US-amerikaansch Singerin un Schauspelerin († 2010) 1926: Peter Alexander, öösterrieksch Schauspeler, Singer un Ünnerhollenskünstler († 2011) 1926: Paul Berg, US-amerikaansch Biochemiker, Molekularbioloog un Nobelpriesdräger († 2023) 1926: Herbert Müller, düütsch Kommunalpolitiker un Heimatforscher († 1995) 1927: Shirley Fry-Irvin, US-amerikaansch Tennis- un Badmintonspelerin († 2021) 1941: Otto Sander, düütsch Schauspeler († 2013) 1949: Barrie Lee Hall junior, US-amerikaansch Jazzmusiker († 2011) 1954: Sersch Sarkissjan, Staatspräsident
Mekka es de Höövdstad van’r Provinz Mekka, de binnen den Hedschas in Saudi-Arabien liggt. De Stad geld för den hilligsten Oord in’n Islam. Nich-Muslimen es dat streng verbòden de Stad to betrèden. Mekka liggt binnenlands, wat bi 70 km van’r Roden See. 2015 lèven œver 1,57 Millionen Minschen in Mekka. Binnen de Metropoolregioon lèven œver 2 Millioen Minschen (Stand: 2020), wat Mekka na Riad un Dschidda de drüdd gröttste Stad in Saudi-Arabien maket. Tiedens de Hadsch in’n twelvden Maand van’n islaamschen Klender verdreedubbelt Pilgers de Taal Minschen in Mekka, denn na Mekka pilgern geld för Plicht, de olle düchtigen Muslime nakòmen mott. Mekka geld as de Stad in de de Islaam begonnen hett un de Oord, an den de islaamsche Propheet Mohammed up de Welt kam. De Hira-Hœlen buten de Stad geld as de Oord, wo Godd Muhammad den Koran verkünd het. De al-Harām -Moschee (araabsch: ٱَلْمَسْجِدُ ٱلْحَرَامُ‎ al-Masdschid al-Harām, DMG al-masǧid al-ḥarām) med de Kaaba in’n Zentrum es de gröttste Moschee weltwied. De Moschee un Kaaba sind de hilligsten Stèden in’n Islaam un bestimmt de Richte in de Muslime weltwied bèden doot. Muslimsche Herrscher versöchten jümmers de Stad under de Kontrolle to bringen, so dat de Stad faken den
De 27. Juli is de 208. Dag in’n Gregoriaanschen Klenner, oder de 209. Dag, wenn en Schaltjohr is. 1214: De Franzosen ünner König Philipp II. August winnt in de Slacht bi Bouvines över de Englänners. 1689: An’n Engpass Killiecrankie winnt de schottschen Royalisten (Jakobiters) ünner „Bonny Dundee“ över de engelschen Truppen ünner General Hugh Mackay. 1794: Maximilien de Robespierre un sien Lüüd warrt vun de Thermidorianers stört, naden he eenige vun jem mit den Dood drauht harr. 1830: In Frankriek brickt de Julirevolutschoon gegen König Karl X. los. 1900: Kaiser Wilhelm II. hollt sien Hunnenreed , in de he sien Truppen to’n Torüchbethalen ahn Bedacht anhollt, üm den Boxeropstand in’t Kaiserriek China daaltoslahn. 1929: 42 Natschonen bringt de Genfer Konventschonen för’t Behanneln vun Kriegsgefangenen op’n Weg. 1950: De DDR föhrt den Titel Held vun de Arbeit in. 1953: De Koreakrieg geiht na dree Johren mit en Wapenstillstandsafkamen twüschen Noordkorea un de UN to End. 1996: Eric Rudolph veröövt en Bombenanslag op de Olympischen Sommerspelen in Atlanta. 1694: De Bank of England warrt grünnt. 1866: Dat eerste Telegraphenkabel övern Atlantik is duersom bedrievsfardig. 1990: In Mangualde, Portugal löpt de letzte Citroën 2CV („Aant“) vun’t Band. 1907: De Operette Der fidele Bauer
Disse Artikel is man blots en Stubben. Du kannst Wikipedia helpen un em verbetern. Shanghai, ook Schanghai schrèven, (chineesch 上海, Shànghǎi D) es de wichtigste Industriestad in’r Volksrepublik China un ene van den gröttsten Städen weltwied. To Shanghai höört buten de Binnenstad, in de wat bi 15 Millionen Minschen lèvet, vèle Stadbezirke in’n Ümmeland, in de 8 Millionen Lüde wònet. De Binnenstad es dicht bebuuwd, man de Butenbezirken lett os up’n Lande. Olns tohope lèvet 24.870.895 Minschen in Shanghai (Stand: Zensus 2020). Dat sind œver ene Millionen meer as bi den Zensus 2010, as bi 23 Millionen Minschen in’r Stad lèven. Bummelig 15,9 Millionen Minschen lèvet duurhaft in Shanghai (戶口 / 户口, hùkǒu) un 7,1 Millionen, med enen Uphooldverlööv up Tied, lèvet för korte Tied in’r Stad (流動人口 / 流动人口, liúdòng rénkǒu). Shanghai ist ene unmiddelbaar verwalt Stad, dat heet, de Status kümmt ene Provinz liek. De Stad es man 6340,5 km² (2012) groot. An den Jangtsekiang winnt de Stad man jümmerto Land, denn daar koget se den Stroom in. De Haven van Shanghai es med 47,28 Millionen TEU dat Jaar de gröttste Containerhaven weltwied (Stand: 2022). De Stad es een wichtigen Verkeersknütten un wichtig för de Kultuur med vèlen
1778: Claus Harms, lutherschen Pastoor († 1855) 1834: John Tebbutt, austraalsch Astronom († 1916) 1888: Miles Malleson, engelsch Schauspeler un Dreihbookschriever († 1969) 1889: Gustav Könsen, plattdüütsch Schriever († 1957) 1909: Alfred Kubel, düütsch Politiker un Ministerpräsident vun Neddersassen († 1999) 1931: Georgi Michailowitsch Gretschko, sowjeetsch Kosmonaut († 2017) 1936: Hannes Demming, düütsch Schoolmeester, Schauspeler un plattdüütsch Schriever 1951: Krunoslav Hulak, jugoslaawsch bzw. kroaatsch Schachspeler († 2015) 1952: Jens Kristiansen, däänsch Schachspeler 1856: Rudolph Bay, däänsch Komponist (* 1791) 1947: Johann Peter Klassen, plautdietsch Schriever un Prediger (* 1868) 1998: Todd Witsken, US-amerikaansch Tennisspeler (* 1963) 1999: Horst Frank, düütsch Schauspeler (* 1929) 2008: Ernst Stuhlinger, düütsch-amerikaansch Atom-, Elektrotechnik- un Raketenwetenschopler (* 1913) 2014: Ernst "Larry" Evers, düütsch Musiker (* 1951)
Disse Artikel is man blots en Stubben. Du kannst Wikipedia helpen un em verbetern. Kalkutta, offitschell Kolkata (bengaalsch কলকাতা Kalkātā, bet 2001 engelsch Calcutta) es de Höövdstad un gröttste Stad in’n indschen Bundsstaat Westbengalen. Se was bet 1910 ook Höövdstad van’r Kolonie Britsch-Indien. Kalkutta liggt an’n Oostöver van den Stroom Hugli un bi 80 km van’r Grense na Bangladesch af. De Stad es dat wichtigste Finans- un Handelszentrum för den Oosten un Noordoosten van Indien. Kalkutta het œverslaan bi 4.5 million Inwòners un es de Middelpunkt för de Metropoolregioon Kalkutta, in de œver 15 Millionen Minschen lèvet. Os de Britische Ostindien-Kompanie 1690 ene Handelslizenz kreeg, maken de Briten Kalkutta bilüttken to den Middelpunkt van Britsch-Indien. Kalkutta was na London de tweedgröttste Stad in’n britschen Weltirek un was dat Zentrum för Bürokratie, Politik, Kultuur, Kunst un Universitäten. Vandage es Kalkutta wichtige Industriestadt, Verkehrsknütt un Kultuurzentrum med Universitäten, Hoogscholen, Theatern, Kinos, Museums un Galerien un geld för de indsche Kultuurhöövdstad. Kalkutta es de tweedgröttste bengaalsch-sprakige Stad weltwied un het de höögste Taal Nobelpriesdrègers mang ollen indschen Städen. Victoria Memorial in Kalkutta Binnenstad Kalkutta Blick up Kalkutta 1945 Tipu-Sultan-Moschee Better Integrated Transport Modes will Help Reinvent Kolkata. Weltbank, archiveert von dat Original am
Thomas Bayer (* 1948 in Mainz) is en düütsch Schauspeler, Speelbaas un Intendant. He haar all as Schauspeler un Speelbaas Engagements in Hamborg. As Intendant weer he an de Stadttheater in Lüünborg un Stralsund tätig. 1994 is he denn Intendant vun dat Ohnsorg-Theater in Hamborg wurrn. He wull dat Theater komplett nee gestalten. As eerst hett he dorto de Dramaturgen Hartmut Cyriacks un Peter Nissen rutschmeten. He wull dor ok en ganz anner Programm fohren (to'n Bispeel Musical, Kinnerchor). Aber dat wull nümms mitmaaken, weder Schauspelers, noch dat Publikum un ok de Presse hett dor tegen west. Ennen van Leed weer, dat he 1995 weer kündigt hett.
Frans Melckenbeeck (* 15. November 1940 in Lede) is en ehmalger belgisch Radrennfohrer un natschonaler Meester in’n Radsport. As Amateur hett he in de Saison 1961 36 Siege reckt, dorünner twee Deelstrecken in de Belgien-Rundfohrt, de Limburg-Rundfohrt, as ok de belgisch Meesterschap in dat Straatenrennen wunnen. Bi den Sieg vun Jean Jourden bi de UCI-Straaten-Weltmeesterschapen 1961 keem he up den 5. Platz. 1962 wunn he en wiederen natschonalen Titel, as he bi de belgisch Bahnmeesterschapen in dat Tweeer-Mannschapstietfohren mit Romain De Loof winnen dee. Dornah wurr he Profi in dat franzöösch Team Mercier, in dat Raymond Poulidor Kapitän weer. 1963 wunn he mit dat Rennen Lüttich-Bastogne-Lüttich een vun de Monumente vun den Radsport vör Pino Cerami un Vittorio Adorni. Bi sien eerst Tour de France 1962 is he utscheeden, een Johr later wunn he de veerte Deelstreck un is denn aber up de 9. Deelstreck utscheeden, ebenso 1964. Bi de Flannern-Rundfohrt 1963 keem he up den 2. Platz (achter Noël Foré, aber vör Tom Simpson, Willy Vannitsen un annern. 1964 konnte er das Rennen Omloop Het Volk (vör Arthur Decabooter, Yvo Molenaers, Frans Aerenhouts un annern winnen, as ok een Deelstreck bi Paris–Nizza un tweel Deelstrecken bi de Vuelta a
Günther Siegmund (* 16. Mai 1927 in Hamborg; † 20. Mai 1981 an’n Gardasee) weer en nedderdüütsch Schriever, Schauspeler und Theaterspeelbaas. Van 1970 bit 1979 weer he Intendant vun dat Ohnsorg-Theater. As he negen Johr olt weer, hett Siegmund, Schöler vun de Middelschoolmeester un Volksschauspeler Otto Lüthje, in’n Ensemble vun dat Ohnsorg-Theater en Dwargkönig speelt. Mit 20 Johren fung he an – inspireert dör dat Theater – to schrieven. In de 1960er Johren weer he ok Speelbaas, ünner annern bi en paar vun de erfolgrieksten Feernsehinszeneeren, so as Opa wird verkauft, Mein Mann, der fährt zur See oder Der möblierte Herr. Nahdem Hans Mahler storven weer, wurr Siegmund 1970 to’n Intendanten vun dat Ohnsorg-Theaters beropen. Ünner hüm hett dat Huus en gewisse Moderniseeren erfohren, die Tall vun de Oorupföhrungen steeg, ne’e Schrievers, de modern un to’n Deel ok tietkritisch Themen verarbeiden deen, wurrn wunnen, so as Konrad Hansen oder Walter A. Kreye. Siegmund sülvst schreev ok noch för dat Theater, hett to'n Bispeel Mudder Mews bearbeit un weer, as he Intendant weer, ok wieder henn Speelbaas. Neben Dramen un Lustspelen schreev Siegmund ok Määrkenspelen, Höörspelen un Geschichten. Aber ok lütte Arbeiten, so as Shanty-Texte, höören to sien Wark. Günther Siegmund
Dat Pliozän is en eerdhistoorsch Epoch in de Periood vun dat Neogen. Anfungen hett dat Pliozän vör 5,33 Millionen Johren un weer vör 1,8 Mio. Johren wedder to End. Bit vör enige Johren weer dat Pliozän noch Deel vun dat Tertiär un sien end weer togliek de Grenz to dat Quartär. Na de Neeindeelen warrt dat nu aver to dat Neogen rekent. Vör dat Pliozän liggt de öllere Epoch vun dat Miozän, dorna folgt de jüngere Epoch vun’t Pleistozän, also de Iestiet, mit den fakenen Wessel vun Kolt- un Warmtieten. Dat Pliozän sülvst warrt noch mol in dree ünnerscheedlich Stopen indeelt (vun oolt na jung): Zancleum, dat is dat ünnere (fröhe) Pliozän vun 5,332-3,600 Ma vör vundaag. Piacenzium, dat is dat middlere Pliozän vun 3,600-2,588 Ma vör vundaag. Gelasium, dat is dat bövere (late) Pliozän vun 2,588-1,806 Ma vör vundaag. In’t Pliozän weer dat Klima in Europa noch warm, aver de langsome Afköhlen hett al de bevörstahend Iestiet ankünnigt. In dat Gelasium sünd de Poolkappen veriest, womit na de hüütig Definitschoon dat Quartär mit de Iestieten losgahn is. In dat Pliozän füng de Landbrüch twüschen Noord- un Süüdamerika an, sik to billn, wat en grötteren Influss harr op dat Utbreden
Konrad Hansen (* 17. Oktober 1933 in Kiel; † 9. August 2012 in Heikendörp) weer en düütschen Schriever, Speelbaas un ehmalger Intendant vun dat Ohnsorg-Theater. Nah sien Studium vun Germanistik, Philosophie, Volksweertschap un Theologie in Kiel un Freiburg im Breisgau weer he eerst Redakteur un denn Programmgestalter vun de Abteilung Hörfunk bi Radio Bremen. Vun 1979 (oder 1980) bit 1986 weer he Intendant vun dat Ohnsorg-Theater, dornah (1987 bit 1994) vun de Nedderdüütsche Böhn in Flensborg. Hüdtodag leevt he in Grootsolt in’n Kreis Sleswig-Flensborg. To sien Warken hörrn de Stücke Die Männer vom Meer, Simons Bericht, Die Rückkehr der Wölfe, Der wilde Sommer (allens Romans), Twüschen Himmel un Eer, Vun Minschen un Lüüd (Erzählungen), Sünst geiht’t danke (Plattdüütsch Gedichten) un Geiht narms bunter to as in’t Leben (Höörbook). 1962 Hans-Böttcher-Pries vun de Stiftung F.V.S. to Hamborg (för ‚Den Eenen sien Uhl‘). 1975 Fritz-Stavenhagen-Pries vun de Stiftung F.V.S. to Hamborg (för dramatisch Wark). 1984 Quickborn-Pries vun de ‚Quickborn‘, Vereenigung för nedderdüütsch Spraak un nedderdüütsch Schriftdom e.V., Hamborg. 1992 Nedderdüütsch Literaturpries vun de Stadt Kappeln. 1996 Kulturpries vun de Kreis Sleswig-Flensborg. List vun plattdüütschen Schrievers